**BDO** ir audita, nodokļu, grāmatvedības un finanšu pakalpojumu uzņēmumu tīkls visā pasaulē. 2020. gadā BDO veido 1658 biroji, 167 valstīs un tajā strādā vairāk nekā 91 000 darbinieku. BDO ir piektais lielākais audita pakalpojumu sniedzēju tīkls pasaulē – nākamais pēc t.s. The Big Four (Lielā četrinieka).

Katrs BDO uzņēmums ir neatkarīga juridiska persona. Uzņēmumu tīkls radīts 1963. gadā ar nosaukumu *Binder Seidman International* (tajā apvienojās uzņēmumi no Kanādas, Vācijas, Nīderlandes, Lielbritānijas un ASV), savukārt 1973. gadā tika izveidots nosaukums BDO, ko veido trīs dibinājušo uzņēmumu nosaukumu pirmie burti - *Binder Dijker Otte & Co*.

BDO Latvia
----------

BDO Latvia kopš 2007. gada ir BDO Global vienīgais BDO tīkla oficiālais pārstāvis Latvijā.

BDO Latvia atbalsta The Red Jackets platformu Latvijas uzņēmēju ražojumu eksporta veicināšanai, kā arī regulāri publicē aktuālo informāciju nodokļu un uzņēmējdarbības jomā. 2016. gadā uzņēmums organizēja forumu Brexit ietekmes analizēšanai. BDO Latvia vadošie partneri ir Jānis Zelmenis un Vita Liberte. BDO pārstāvniecība Latvijā sniedz revīzijas, grāmatvedības ārpakalpojumus, nodokļu, juridiskos un finanšu pakalpojums.

BDO Law
-------

BDO Law ietilpst BDO International dalībfirmu tīklā. 2007. gadā tika dibināts uzņēmums *BDO Zelmenis & Liberte*, kas 2013. gada janvārī pievienojās Baltijas advokātu tīklam Varul, bet 2016. gada aprīlī mainīja nosaukumu uz BDO Legal un 2016. gada beigās – uz BDO Law.

BDO Law vadītāji ir Jānis Zelmenis un Vita Liberte, kuri iepriekš strādājuši auditoru kompānijā Deloitte Latvia. Jānis Zelmenis kopš 2006. gada ir arī Latvijas Goda konsuls Maltā, 2015. gadā izdevis grāmatu "Turības svārsts". Pēc pievienošanās Varul tīklam Zelmenis kļuva par tā vadošo partneri Baltijas valstīs.

Vita Liberte ir pašreizējā BDO Law vadošā partnere, iepriekš strādājusi vairākos Lielā četrinieka birojos ASV un Latvijā. Liberte ir Latvijas Publiskās un privātās partnerības asociācijas dibinātāja.

BDO Law katru gadu izdod grāmatu "Darba likums ar komentāriem".

Atsauces
--------

1. ↑
2. ↑  BDO History Archived 2016. gada 26. janvārī, *Wayback Machine* vietnē. BDO Australia
3. ↑  BDO TAX maina savu nosaukumu[novecojusi saite], Dienas Bizness, 2015. gada 27. maijs
4. ↑  Kas mēs esam Archived 2016. gada 10. februārī, *Wayback Machine* vietnē. The Red Jackets. Skatīts: 2016. gada 8. decembris
5. ↑  Norisināsies forums "Brexit ietekme uz Latvijas uzņēmējiem: riski un iespējas" Archived 2020. gada 19. oktobrī, *Wayback Machine* vietnē. Ekonomikas ministrija. Skatīts: 2016. gada 8. decembris
6. 1 2  [  Bijušie Deloitte vadītāji izveido advokātu biroju] Dienas Bizness, 2007. gada 8. augusts
7. ↑  Member BDO Zelmenis & Liberte joins VARUL[novecojusi saite] Norwegian Chamber of Commerce in Latvia, 2013. gada 16. janvāris
8. ↑  Jānis Zelmenis, Honorary Consul of Republic of Malta in Latvia Archived 2016. gada 28. oktobrī, *Wayback Machine* vietnē. Maltaconsul.lv. Skatīts: 2016. gada 8. decembris
9. ↑  Tranzīta biznesa privatizācijas aizkulises Archived 2015. gada 12. decembrī, *Wayback Machine* vietnē. NRA, 2015. gada 6. novembris
10. ↑  Jānis Zelmenis iecelts par advokātu biroja VARUL vadošo partneri Baltijā[novecojusi saite] BNS, 2015. gada 22. janvāris
11. ↑  Company Overview of JSC BDO Latvia Bloomberg. Skatīts: 2016. gada 8. decembris
12. ↑  Vita Liberte Archived 2016. gada 26. septembrī, *Wayback Machine* vietnē. Ir.lv. Skatīts: 2016. gada 8. decembris
13. ↑  Darba likums ar komentāriem[novecojusi saite] Latvijas Izglītības un zinātnes darbinieku arodbiedrība, 2011. gada 7. februāris